Nariadenie Rady (ES, ESUO, Euratom) č. 1197/98
z 5. júna 1998,
ktorým sa mení a dopĺňa nariadenie Rady (EHS, Euratom, ESUO) č. 260/68, ktorým sa určujú podmienky a postup uplatňovania dane v prospech Európskych spoločenstiev
RADA EURÓPSKEJ ÚNIE,
so zreteľom na Zmluvu o vytvorení spoločnej Rady a spoločnej Komisie Európskych spoločenstiev,
so zreteľom na Protokol o privilégiách a imunitách Európskych spoločenstiev, najmä na jeho články 13 a 23,
so zreteľom na návrh Komisie [1],
so zreteľom na stanovisko Európskeho parlamentu [2],
(1) keďže Európsky menový inštitút predložil stanovisko [3];
(2) keďže už došlo k založeniu Európskej centrálnej banky;
(3) keďže je potrebné rozšíriť uplatňovanie dane v prospech Európskych spoločenstiev za podmienok a v súlade s postupom stanoveným v nariadení (EHS, Euratom, ESUO) č. 260/68 [4] na platy, mzdy a príjmy členov Správnej rady a Generálnej rady Európskej centrálnej banky a zamestnancov banky; keďže uplatňovanie tejto dane na Európsky menový inštitút sa stáva po ukončení likvidácie tohto inštitútu bezpredmetným,
PRIJALA TOTO NARIADENIE:
Článok 1
Týmto sa zrušuje článok 12a nariadenia Rady (EHS, Euratom, ESUO) č. 260/68 s účinnosťou odo dňa nasledujúceho po dni, v ktorom dôjde k ukončeniu likvidácie Európskeho menového inštitútu.
Článok 2
"Článok 12c
Toto nariadenie sa vzťahuje na všetkých členov Správnej rady a Generálnej rady Európskej centrálnej banky, členov jej personálu a poberateľov dôchodkov, ktoré banka vypláca, ktorí spadajú do kategórií stanovených Radou podľa prvého pododseku článku 16 Protokolu o výsadách a imunitách Európskych spoločenstiev s ohľadom na platy, príjmy a na invalidné, starobné a vdovské dôchodky vyplácané bankou."
Článok 3
Toto nariadenie sa uplatňuje od 1. júna 1998.
Článok 4
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Luxemburgu 5. júna 1998